text: Umfatandi kanningar, gjørdar seinastu árini vísa, at skal málið um 100% grøna orku í 2030 náast, er tað fyrst og fremst vindorka, sum skal byggjast út. Tørvur er á umleið 140 MW av vindorku. Í løtuni hava vit 18 MW, tí skulu 120 MW ella umleið 40 myllur á 3 MW setast upp frá nú av og fram til 2030.
text: #000000
text: Sambært elveitingarlógini hevur orkumyndugleikin ábyrgdina av at bjóða nýggja vindorku út og hevur eisini ábyrgdina av, at kapping er um øll nýggj útboð. Myndugleikin kann av sínum eintingum bjóða nýggja framleiðslu út ella eftir umsókn frá áhugaðum veitara velja at gera útboð.
text: #000001
text: Nýggjasta vindmyllulundin, tann í Húsahaga, fór at framleiða í august 2014. Hendan vindmyllulundin er stór í føroyskum høpi og neyðugt var at seta upp framkomna battarískipan, fyri at fáa so stóran part av vindorkuni sum gjørligt til høldar. Hetta kravdi trý ára royndar- og innkoyringartíð. Tí var ikki ráðiligt at gera nýggj útboð fyrr enn í fyrsta lagi í 2017.
text: #000002
text: Í hesum tíðarskeiði hevur orkumyndugleikin saman við øðrum myndugleikum gjørt mannagongd fyri, hvussu nýggjar vindmyllur kunnu setast upp.
text: #000003
text: Nøkur fá serliga væl hóskandi støð eru vald út til vindmyllulundir.Myllurnar skulu vera stórar, helst um 3 MW. (Hetta er tó ikki galdandi fyri Suðuroynna, sum hevur sjálvstøðugt elnet)Myndugleikin fyrireikar økini og bjóðar tey út so hvørt, sum øll elskipanin er klár at taka ímóti.
text: #000004
text: Í løtuni eru tvey útboð, sum eru gjørd eftir hesi mannagongd. Í Porkeri eru 12 MW boðin út at seta upp í fyrru helvt av 2020, og á Eiði eru 18 MW boðin út at seta upp eisini í fyrru helvt av 2020.
text: #000005
text: Arbeitt verður áhaldandi við at gera onnur øki klár, og væntandi kunnu útboð gerast og tær fyrstu vindmyllulundirnar setast upp á hesum økjum frá 2021.
text: #000006
text: Eitt øki er tó, sum seinastu tvey árini hevur verið klárt til at gera útboð á. Hetta er Hoyvíkshagin norðan fyri Havnina, sum hevur mark til Húsahaga og vindmyllulundina har. Økið er hóskandi til eina vindmyllulund við 6 myllum á 3 MW ella íalt 18 MW.
text: #000007
text: Men júst í hesum haganum, sum er landsjørð, hava partafelagið Vindrøkt og festarin gjørt eina avtalu, sum ger, at Umhvørvisstovan ikki hevur havt møguleika at gera útboð har.
text: #000008
text: Arbeitt verður við at fáa viðurskiftini broytt, so til ber at gera útboð, sum øll hava møguleika at bjóða uppá. Enn er ikki komið á mál við hesum arbeiðinum, og nú er so langt útliðið, at ikki kann væntast, at vindmyllur koma upp í Hoyvíkshaganum fyrr enn í fyrsta lagi í 2020.
text: #000009
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000012